# Zaire'i Vabariik

|  |
| --- |
| **Zaire'i Vabariik**

---

République du Zaïre (prantsuse) Repubilika ya Zaïre (kituba) Republíki ya Zaïre (lingala) Jamhuri ya Zaïre (suahiili) Ditunga dia Zaïre (luba-lulua) |
|

Lipp
Vapp
 |
|  |
| Valitsusvorm |
Üheparteiline mobutistlik presidentaalne unitaarvabariik, totalitaristlik sõjaväediktatuur |
| President |
Mobutu Sese Seko (1971–1997) |
| Pealinn |
Kinshasa |
| Religioon |
50% katoliiklus 20% protestantism 10% kimbanguism 10% islam 10% muu (balubad, bantud) |
| Pindala |
2 345 409 km² |
| Rahvaarv |
18 400 000 (1971) 46 498 539 (1996) |
|

|  |
| --- |
| **Ajalugu ja sündmused** |
| 24. november 1965 |
Riigipööre |
| 27. oktoober 1971 |
Riigi nimetamine Zaire'iks |
| 16. mai 1997 |
Riigi taasnimetamine Kongo DV-ks |

 |
| Riigikeeled |
Prantsuse keel |
| Peamised keeled |
Lingala keel Kituba keel Suahiili keel Luba-kasai keel |
| Valuuta |
Zaire'i zaire (ZRN) |
| Deviis |
"Paix — Justice — Travail" ("Rahu — õiglus — töö") |
| Hümn |
"La Zaïroise" ("Zaire'i laul")  |
| Ajavöönd |
UTC +1 kuni +2 (WAT ja CAT) |
| Rahvusvaheline suunakood |
+243 |

**Zaire** (eesti keeles tuntud ka kui *Sair*, ametlikult **Zaire'i Vabariik**, prantsuse keeles *République du Zaïre*) oli Kongo Demokraatliku Vabariigi nimi aastatel 1971–1997. Sel perioodil oli Zaire pindalalt Musta Aafrika suurim riik ning kogu Aafrika suuruselt kolmas riik (pärast Sudaani ja Alžeeriat). See oli pindalalt maailma 11. riik. Zaire'i rahvaarv oli üle 23 miljoni, st, et riik oli rahvaarvult Aafrika suurim prantsuskeelne riik ning üleüldiselt üks mandri rahvarohkematest riikidest.

Zaire'is kehtis üheparteiline totalitaarne diktatuur, mida juhtis Mobutu Sese Seko ja tema partei Mouvement Populaire de la Révolution. Zaire'i riik loodi aastal 1965, kui Mobutu sõjaväelise riigipöörde käigus võimu haaras. Sellele järgnes viis aastat poliitilisi rahutusi (Kongo kriis). Põhiseaduse järgi oli Zaire tugevalt tsentraliseeritud, kõik välismaised varad riigistati.

Mobutu juhtimisel algatati riigis Authenticité'i kampaania, mille eesmärgiks oli Zaire'ist välja juurida Belgia Kongo koloniaalperioodi säilmed. 1990. aastal oli Mobutu sunnitud välja kuulutama uue vabariigi, kuna külma sõja lõpuga lõppes ka Ameerika Ühendriikide toetus ning vajadus muutuste järele oli järjest kasvanud. Enda eluaja lõpuks iseloomustasid Zaire'i lokkav onupojapoliitika, korruptsioon ja majanduslik väärjuhtimine.

Zaire kukkus kokku 1990. aastatel, kui Rwanda genotsiidi järelmõjude tõttu oli riigi idaosa muutunud ebastabiilselt, levis ka etniline vägivald. Aastal 1996 juhtis grupeeringu Alliance des Forces Démocratiques pour la Libération du Congo-Zaïre juht Laurent-Désiré Kabila Mobutu vastu edukat ülestõusu. Mobutu oli sunnitud riigist põgenema ning Kabila jõudude kätte jäänud riik muudeti aasta hiljem uuesti Kongo Demokraatlikuks Vabariigiks. Mobutu suri neli kuud hiljem Marokos eksiilis olles.

## Viited

## Kirjandus

* Macgaffey, J., 1991. *The Real Economy of Zaire: The Contribution of Smuggling and Other Unofficial Activities to National Wealth*. Philadelphia: University of Pennsylvania Press.
* Callaghy, T., *The State–Society Struggle: Zaire in Comparative Perspective*. New York: Columbia University Press, 1984, ISBN 0-231-05720-2.
* Young, C., and Turner, T., *The Rise and Decline of the Zairian State*. Madison: The University of Wisconsin Press, 1985, ISBN 978-0-299-10110-7.